cyanic-selkie/wikianc huggingface dataset:
ปัญจตันตระ
ปัญจตันตระฉบับต่าง ๆ
กระแสตันตราขยายิกะ (เรื่องเล่าเกี่ยวกับศาสตร์) มีถิ่นกำเนิดในแคว้นกัษมีระ สำนวนที่แพร่หลายของกระแสนี้คือฉบับที่ชื่อว่า “ตันตราขยายิกะ” ต้นฉบับเขียนไว้ด้วยอักษรศารทา เนื่องจากได้รับการสันนิษฐานว่าเป็นฉบับที่คงเนื้อหาทั้งร้อยแก้วและโศลกไว้ได้ถึง 95% จึงน่าจะเป็นฉบับที่มีเนื้อหาใกล้เคียงกับฉบับดั้งเดิมมากที่สุด อีกสำนวนหนึ่งที่ได้รับความนิยมอย่างแพร่หลายคือฉบับของปูรณภัทระ นักบวชเชน แต่งไว้เมื่อปี ค.ศ.1199 ฉบับนี้เป็นที่นิยมในอินเดียตะวันตกและอินเดียกลาง ปูรณภัทระได้ดัดแปลงนิทานที่มีอยู่เดิมและแต่งเพิ่มจนมีนิทานซ้อนถึง 82 เรื่อง (เดิมมีเพียง 32 เรื่อง) ฉบับเชนอีกฉบับหนึ่งที่ได้รับความนิยมเป็นอย่างมากคือฉบับของเมฆวิชยะ
กระแสพฤหัตกถา ปัญจตันตระกระแสนี้เป็นเรื่องที่แทรกอยู่ในพฤหัตกถาของคุณาฒยะ สำนวนนี้แพร่หลายทางอินเดียตะวันตกเฉียงเหนือ แต่เนื่องจากพฤหัตกถาฉบับดั้งเดิม (ฉบับของคุณาฒยะ) สูญหายไปแล้ว เหลือเพียงฉบับที่ถ่ายถอดต่อมาอีก 2 สำนวนในคริสต์ศตวรรษที่ 11 ได้แก่ “กถาสริตสาคร” ของโสมเทวะ และ “พฤหัตกถามัญชรี” ของเกษเมนทระ ผู้ศึกษาปัญจตันตระสันนิษฐานว่าคุณาฒยะแต่งพฤหัตกถาเป็นภาษาไปศาจี และเดิมทียังไม่มีปัญจตันตระแทรกอยู่ โดยมีผู้แต่งเติมไว้ในภายหลัง และได้รับการถ่ายทอดมาพร้อมกับสำนวนที่โสมเทวะและเกษเมนทระแปลเป็นภาษาสันสกฤต ปัญจตันตระสำนวนนี้มีเนื้อหาที่ค่อนข้างกระชับ นิทานหลายเรื่องถูกตัดออกไป ส่วนที่เป็นโศลกแสดงคติธรรมก็ยกมาเพียงบางบทเท่านั้น ทั้งนี้ก็เพื่อแสดงให้เห็นว่าจุดประสงค์หลักในการแต่งคือเป็นเรื่องเล่าที่ให้ความสนุกสนานเพลิดเพลิน ส่วนโศลกที่ยกมาเพียงบางบทก็เพื่อแฝงจุดประสงค์เดิมที่แต่งเพื่อเป็นเรื่องเล่าแสดงอุทาหรณ์เท่านั้น
กระแสอินเดียใต้ เป็นกระแสที่มีอิทธิพลต่อวรรณคดีไทยมากที่สุด ฉบับที่ผู้ศึกษาวรรณคดีไทยรู้จักกันเป็นอย่างดีคือ “หิโตปเทศ” ซึ่งแต่งโดยนารายณะ กวีผู้มีชีวิตอยู่ในช่วง ค.ศ.800-1373 นารายณะเรียบเรียงหิโตปเทศขึ้นโดยอาศัยโครงเรื่องจากปัญจตันตระและวรรณคดีเรื่องอื่น ๆ
ปัญจตันตระอีกฉบับหนึ่งที่อยู่ในกระแสนี้คือ “ตันโตรปาขยานะ” ซึ่งเรียบเรียงขึ้นใหม่โดยอาศัยปัญจตันตระฉบับอินเดียใต้เป็นหลัก นิทานนำเรื่องต่างจากปัญจตันตระ เนื่องจากไม่ได้กล่าวถึงพราหมณ์วิษณุศรมันผู้สอนราชบุตรด้วยนิทาน แต่กล่าวถึงนางตันไตรผู้ฉลาดเฉลียวซึ่งยกนิทานมาเล่าถวายแด่พระราชาจนสามารถเปลี่ยนนิสัยของพระราชาได้ นิทานนำเรื่องของตันโตรปาขยานะมีเนื้อเรื่องเหมือนกับนิทานนำเรื่องในอาหรับราตรี กล่าวถึงพระราชาองค์หนึ่งซึ่งรับสั่งให้อำมาตย์หาหญิงสาวมาถวายคืนละคน ครั้นรุ่งเช้าก็ให้ประหารนางเสีย ธิดาของอำมาตย์อาสาเข้าเฝ้าเพื่อเล่านิทานถวาย พระราชาทรงพอพระทัยเป็นอย่างมาก จึงเลื่อนการประหารนางออกไป ท้ายที่สุดพระราชาก็แต่งตั้งนางเป็นมเหสี
Pontoeciella
Pontoeciella เป็นสกุลของสัตว์พวกกุ้งกั้งปูที่อยู่ในวงศ์ Pontoeciellidae มีเพียงสปีชีส์เดียวคือ Pontoeciella abyssicola.
สปีชีส์นี้พบได้ในมหาสมุทรแปซิฟิกและมหาสมุทรแอตแลนติก
คลีนแบนดิต
คลีนแบนดิต (Clean Bandit) เป็นวงดนตรีอิเล็กทรอนิกส์อังกฤษ ก่อตั้งที่เคมบริดจ์ในปี ค.ศ. 2008 วงประกอบด้วยสมาชิกคือ เกรซ แชตโต และ 2 พี่น้อง แจ็ก และลู้ก แพตเตอร์สัน ซิงเกิ้ลในปี ค.ศ. 2011 ของวง "Mozart's House" ขึ้นชาร์ตอันดับ 17 ในยูเคซิงเกิลส์ชาร์ตเมื่อตอนออกขายอีกครั้งในปี ค.ศ. 2013 จากนั้นเดือนมกราคม ค.ศ. 2014 พวกเขาสามารถมีซิงเกิ้ลอันดับ 1 ครั้งแรกกับซิงเกิ้ล "Rather Be" ที่ได้เจสส์ กลินน์ มาร่วมร้อง โดยได้รับอิทธิพลจากดนตรีคลาสสิกและดนตรีแดนซ์ ยังสามารถไต่ชาร์ตที่อันดับ 10 บนบิลบอร์ดฮอต 100
อานอร์
อานอร์ เป็นเทศบาลในประเทศฝรั่งเศส อยู่ในจังหวัดนอร์ จังหวัดทางตอนเหนือของประเทศฝรั่งเศส
การฉีดวัคซีนโควิด-19 ในประเทศอิหร่าน
การฉีดวัคซีนป้องกันโรคโควิด-19 ในอิหร่าน เป็นโครงการสร้างภูมิคุ้มกันโรคซึ่งเกิดจากการติดเชื้อไวรัสโคโรนา SARS-CoV-2 โดยใช้วัคซีนที่มีการผลิตขึ้นภายหลังเกิดการระบาดทั่วของโควิด-19 โครงการนี้เริ่มต้นเมื่อวันที่ 9 กุมภาพันธ์ พ.ศ. 2564 โดยได้รับอนุมัติและนำเข้าวัคซีนสปุตนิกวี จากรัสเซีย ซึ่งบุตรชายของรัฐมนตรีว่าการกระทรวงสาธารณสุขของอิหร่านเป็นผู้เข้ารับการฉีดวัคซีนเป็นคนแรก สถานการณ์การฉีดวัคซีนโควิด-19 ในอิหร่านยังมีความคลุมเครือ
ภูมิหลัง
ผู้ป่วยกรณีแรกของโควิด-19 ในอิหร่านได้รับการยืนยันอย่างเป็นทางการเมื่อวันที่ 19 กุมภาพันธ์ พ.ศ. 2563 ในขณะนั้นการวิจัยเพื่อพัฒนาวัคซีนต่อสู้กับโรคได้เริ่มขึ้นแล้วในหลายประเทศ รวมทั้งจีน เยอรมนี และสหรัฐอเมริกา แต่ความเป็นไปได้ ความมีประสิทธิผล และระยะเวลาของการพัฒนาวัคซีนยังไม่ชัดเจน วันที่ 4 กุมภาพันธ์ พ.ศ. 2563 สถาบันป้องกันประเทศรายงานว่ากำลัง "พยายามค้นหาแอนติบอดีและวัคซีน" ต่อไวรัสโคโรนาโดยความร่วมมือกับนักวิชาการหลายท่าน เมื่อวันที่ 1 มีนาคม พ.ศ. 2563 อธิการบดีของมหาวิทยาลัยวิทยาศาสตร์การแพทย์แบฆีทอลแลฮ์ ประกาศการเริ่มต้นการวิจัยวัคซีนและแสดงความหวังว่าวัคซีนจะผลิตได้ภายในเวลาไม่ถึงหนึ่งปี
การจัดซื้อวัคซีน
จากการตีพิมพ์ผลการวิจัยระยะสุดท้ายของวัคซีนโดยบริษัทไฟเซอร์-ไบออนเทค เมื่อวันที่ 10 พฤศจิกายน พ.ศ. 2563 ตามมาด้วยวัคซีนจากบริษัทอื่น ๆ เช่น ออกซ์ฟอร์ด-แอสตราเซเนกา และได้มีการประกาศว่าวัคซีนของอิหร่านได้ผ่านเกณฑ์และเริ่มการทดสอบในมนุษย์แล้ว
ในเวลาเดียวกัน มีการประกาศว่าการเจรจาสำหรับการนำเข้าวัคซีนเริ่มต้นขึ้น โดยพิจารณาถึงเงื่อนไขพิเศษของการจำหน่ายวัคซีนแต่ละชนิด อิหร่านได้ลงทะเบียนรับวัคซีนสามรุ่นที่แตกต่างกันผ่านโครงการโคแวกซ์ ซึ่งรวมถึงวัคซีนของไฟเซอร์และวัคซีนของโมเดอร์นาด้วย เมื่อวันที่ 5 มกราคม พ.ศ. 2564 ประธานธนาคารกลางประกาศการจองซื้อวัคซีน 16 ล้าน 8 แสนโดส ผ่านตัวแทนขององค์การอนามัยโลก
คำสั่งของแอลี ฆอเมเนอี
เมื่อวันที่ 8 มกราคม พ.ศ. 2564 ผู้นำสูงสุดของสาธารณรัฐอิสลามแห่งอิหร่าน แอลี ฆอเมเนอี ได้สั่งห้ามการนำเข้า "วัคซีนของสหรัฐและสหราชอาณาจักร" มายังอิหร่าน โดยกล่าวถึงกรณีของการติดเชื้อในกระแสเลือด เขาระบุว่ายอมรับการนำเข้าวัคซีนจากฝรั่งเศสแต่ไม่ได้ "มองโลกในแง่ดี" และไม่มีอุปสรรคสำหรับวัคซีนจากประเทศอื่น ๆ
หลังจากการห้ามนำเข้าวัคซีนของสหรัฐและสหราชอาณาจักร การนำเข้าวัคซีนไฟเซอร์ 150,000 โดสโดยสมาคมเสี้ยววงเดือนแดงอิหร่านถูกยกเลิก วันที่ 3 พฤษภาคม พ.ศ. 2564 การนำเข้าวัคซีนจากบริษัทของสหรัฐ, สหราชอาณาจักร และฝรั่งเศสที่ผลิตนอกประเทศ ได้รับการประกาศว่าไม่มีอุปสรรคในการนำเข้า
การเผยแพร่ข้อมูลที่ไม่ถูกต้องโดยสื่อที่เป็นทางการ
หลังจากการประกาศห้ามนำเข้าของฆอเมเนอี สื่อในประเทศอิหร่านจำนวนหนึ่ง รวมทั้งสำนักข่าวฟาร์ส ได้เผยแพร่ข้อมูลที่ไม่ถูกต้องอย่างกว้างขวาง  เกี่ยวกับการห้ามใช้วัคซีนโดยเฉพาะอย่างยิ่งของบริษัทไฟเซอร์
สปุตนิก วี
ในช่วงกลางเดือนกุมภาพันธ์ พ.ศ. 2564 อิหร่านได้ออกใบอนุญาตนำเข้าฉุกเฉิน และมีการนำเข้าวัคซีนสปุตนิกวีจากรัสเซีย ผลการทดลองทางคลินิกระยะที่ 3 ของวัคซีนได้รับการเผยแพร่ในอีกไม่กี่วันต่อมา ก่อนหน้านั้นเมื่อวันที่ 28 มกราคม พ.ศ. 2564 กระทรวงสาธารณสุขและแพทยศาสตร์ศึกษาได้ออกใบอนุญาตการใช้วัคซีนสปุตนิกวีในกรณีฉุกเฉินโดยยังคงรอผลการทดลองทางคลินิก
การออกใบอนุญาตวัคซีนของรัสเซียก่อนการตีพิมพ์ผลการทดลองทางคลินิกในระยะที่สามนำไปสู่การวิพากษ์วิจารณ์ของหลายฝ่าย รวมถึงแพทย์หญิง มีนู โมฮ์แรซ ผู้อำนวยการโครงการวัคซีนโคโรนาในอิหร่าน, บาฮ์แรม พาร์แซอี  หนึ่งในสมาชิกของสภาที่ปรึกษาอิสลาม, โฮเซย์น เอลี ชอฮ์รีออรี  ประธานคณะกรรมการสาธารณสุขของสภาที่ปรึกษาอิสลามชุดที่ 11, องค์กรของระบบการแพทย์อิหร่าน และสมาชิกของสมัชชาใหญ่สภาการแพทย์อิหร่าน 98 คน รัฐมนตรีกระทรวงสาธารณสุขอิหร่าน ซออีด แนแมเก  ยังปกป้องการนำเข้าสปุตนิกวี โดยโต้แย้งข้อกล่าวหาว่าวัคซีน "ทรยศชาติ" และ "ประสงค์ร้าย" และตั้งข้อสังเกตว่าวัคซีนดังกล่าวถูกใช้ในรัสเซีย, อาร์เจนตินา, ฮังการี, เซอร์เบีย, เม็กซิโก, สหรัฐอาหรับเอมิเรตส์, ปากีสถาน, เบลารุส, โบลิเวีย, แอลจีเรีย และ "อีกหลายประเทศ" ก่อนอิหร่าน
วัคซีนออกซ์ฟอร์ด-แอสตราเซนกา
มีการจัดซื้อวัคซีนออกซ์ฟอร์ด-แอสตราเซนกา (AZD1222) เมื่อวันที่ 5 กุมภาพันธ์ พ.ศ. 2564 โดยได้รับการประกาศว่าเป็นวัคซีนของสวีเดน
การทดลองวัคซีน
วัคซีนโรคโควิด-19 ชนิดแรกของอิหร่าน กำลังดำเนินการทดลองทางคลินิก วัคซีนพัฒนาโดยกลุ่มบริษัทเภสัชกรรมแบแรแกต ( ,Barakat Pharmaceutical Group ) และบริษัทเงินทุนแชฟอดอโรว์ {{{lang-fa|شرک سرمایه گذاری شفا دارو}} ,ShafaDarou Investment Company ) ภายใต้ชื่อ "โคแวเอร์ แบแรแกต" ( ,COVIran Barakat ) ตามข้อมูลที่เผยแพร่โดยองค์การอนามัยโลก วัคซีนนี้ผลิตด้วยเทคโนโลยีไวรัสเชื้อตาย จากการแถลงของนายแพทย์ ฮอแมด โฮเซย์นี ผู้อำนวยการศูนย์ทดลองทางคลินิกของมหาวิทยาลัยวิทยาศาสตร์การแพทย์เตหะราน ในวันที่ 29 มกราคม พ.ศ. 2564 วัคซีนนี้ถูกฉีดเข้าไปในอาสาสมัคร 35 คนจากกลุ่มทดลอง 56 คน อาการทั่วไปของพวกเขาทั้งหมดนั้น "ดี" และไม่มี "ภาวะแทรกซ้อนที่ไม่คาดคิด" เกิดขึ้น ตามคำกล่าวของ แฮแซน แจลีลี  หัวหน้ากลุ่มวิจัยการผลิตวัคซีนที่สำนักงานบริหารคำสั่งของอิหม่ามโคไมนี ( ,Execution of Imam Khomeini's Order ) ได้ระบุว่าวัคซีน COVIran Barakat ประสบความสำเร็จในการสร้างการป้องกันการติดเชื้อไวรัสสายพันธุ์แอลฟา (VOC-202012/01) ซึ่งเป็นสายพันธุ์กลายพันธุ์ที่ก่อโรคโควิด-19 ที่พบครั้งแรกในสหราชอาณาจักร
นอกจาก COVIran Barakat แล้ว สถาบันวิจัยวัคซีนและเซรุ่มรอซี ( ,Razi Vaccine and Serum Research Institute ) กำลังทำการพัฒนาวัคซีนโดยใช้ "โปรตีนสายผสม (recombinant protein)" มีรายงานว่าเมื่อวันที่ 18 มกราคม พ.ศ. 2564 วัคซีนได้รับใบอนุญาตให้ทำการทดลองทางคลินิก
นอกจากความพยายามที่จะพัฒนาและทดสอบวัคซีน COVIran Barakat และของสถาบันรอซีแล้ว อิหร่านยังได้มีร่วมมือกับคิวบาในการดำเนินการทดลองทางคลินิกและผลิตวัคซีน SOBERANA 02 ซึ่งเป็นวัคซีนที่มีความก้าวหน้าที่สุดในวัคซีนทดลอง 4 ชนิดของคิวบา
ความคืบหน้าโครงการฉีดวัคซีน
ตามข้อมูลของเจ้าหน้าที่รัฐบาล ณ วันที่ 13 มีนาคม พ.ศ. 2564 มีวัคซีนสปุตนิกวี 410,000 โดส, วัคซีนของซิโนฟาร์ม 250,000 โดสที่ได้รับการบริจาคจากประเทศจีน, วัคซีน SOBERANA 02 จำนวน 100,000 โดสที่ผลิตในคิวบาเพื่อใช้ร่วมในการทดลองทางคลินิกระยะที่สาม และวัคซีนโคแว็กซิน 125,000 โดสที่ผลิตในอินเดีย (จากทั้งหมด 500,000 โดส) ได้ถูกนำเข้าแล้ว ส่วนในการส่งมอบวัคซีนรอบแรกโดยโครงการโคแวกซ์ ซึ่งมีขึ้นในช่วงกลางเดือนพฤษภาคม พ.ศ. 2564 (1400 ศักราชอิหร่าน) วัคซีนของออกฟอร์ด-แอสตราเซเนกา จำนวน 3,602,400 โดสที่ผลิตโดย Strazenka ของสวีเดนจะถูกจัดส่งมายังอิหร่าน
เมื่อต้นเดือนมีนาคม พ.ศ. 2564 มีผู้ที่ได้รับวัคซีนสปุตนิกวีเข็มแรกแล้วประมาณ 10,000 คน
ผิวหนังอักเสบเหตุแสงเรื้อรัง
ผิวหนังอักเสบเหตุแสงเรื้อรัง (chronic actinic dermatitis) เป็นการแพ้แสงทั้งยูวีเอและยูวีบีสองช่วงครึ่งถือเป็นโรคเรื้อรัง โรคนี้เกี่ยวกับการเปลี่ยนแปลงของระบบภูมิต้านทานร่างกาย เพราะแสงแดดเป็นตัวกระตุ้นให้เกิดปฏิกิริยาภูมิแพ้เมื่อระบบต้านทานของร่างกายแปรปรวน
อาการ
เริ่มแรกคันบริเวณที่โดนแสงแดด เมื่อเป็นหนักขึ้นจะขึ้นเป็นผื่นนูนคันตั้งแต่ศีรษะจนไปถึงข้อเท้า มีลักษณะคล้ายผิวคางคกและบางทีมีน้ำเหลืองด้วย ซึ่งร่างกายจะแสดงอาการเมื่อมีการสะสมพลังงานพอสมควร
การตรวจวินิจฉัย
ต้องตรวจวิเคราะห์ยืนยันจากหน่วยรังสีวิทยาว่าเกิดจากการแพ้แสงแดดหรือไม่ และแพ้แสงทั้งยูวีเอและยูวีบีแล้วจึงรักษาให้ตรงจุด
การป้องกันและรักษา
หลีกเลี่ยงแสงแดด หรือสวมเสื้อผ้าปกปิดอย่างมิดชิด ถุงเท้า หมวก ทาครีม และที่สำคัญหากอยู่ในบ้านหรืออาคารควรอยู่บริเวณที่มีแสงน้อย เพราะรังสียูวีเอสามารถทะลุผ่านกระจกได้
เนื่องจากโรคนี้ไม่แสดงอาการขณะที่สัมผัสกับแดดผู้ป่วยควรสังเกตตัวเอง หากรักษาควรรักษาอย่างต่อเนื่องเพราะเป็นโรคเรื้อรัง
โรงพยาบาลบีเอ็นเอช
โรงพยาบาลบีเอ็นเอช (BNH Hospital) เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48
ประวัติ
จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ
ศูนย์แพทย์เฉพาะทาง
โรงพยาบาลบีเอ็นเอชมีศูนย์แพทย์เฉพาะทางดังนี้
ยุทธการที่เงียบกุ๋น
ยุทธการที่เงียบกุ๋น สงครามที่เกิดขึ้นใน ค.ศ. 204 ในปลายยุค ราชวงศ์ฮั่นตะวันออก เป็นการต่อสู้กันระหว่างขุนศึก เฉาเชา หรือ โจโฉ และ อ้วนซง บุตรชายและผู้สืบทอดของคู่แข่งของโจโฉ ยฺเหวียนเซ่า หรือ อ้วนเสี้ยว ในเมืองที่เป็นฐานอำนาจของตระกูลอ้วน เมืองเงียบกุ๋น (ปัจจุบันคือ หานตาน มณฑลเหอเป่ย์) โจโฉเป็นพันธมิตรกับพี่ชายต่างมารดาของอ้วนซง อ้วนถำ ซึ่งก่อกบฏเนื่องจากความขัดแย้งเรื่องการสืบตำแหน่งและด้วยการร้องขอของอ้วนถำทำให้โจโฉยกทัพเข้าปิดล้อมเมืองเงียบกุ๋นซึ่งการปิดล้อมเมืองเงียบกุ๋นประสบความสำเร็จทำให้อ้วนซงสูญสิ้นอำนาจใน กิจิ๋ว และโจโฉในเวลาต่อมาได้ใช้เมืองเงียบกุ๋นเป็นฐานอำนาจทางการทหารของเขา
ตรัสน้อย
สมเด็จพระเจ้าลูกเธอตรัสน้อย (ช่วงปี พ.ศ. 2231 — ?) เป็นพระราชโอรสในสมเด็จพระเพทราชา ประสูติแต่กรมหลวงโยธาเทพพระมเหสีฝ่ายซ้าย ซึ่งเป็นพระราชธิดาพระองค์เดียวของสมเด็จพระนารายณ์มหาราช ที่ประสูติแต่พระอัครมเหสี
ประวัติ
พระราชพงศาวดาร ฉบับพันจันทนุมาศ (เจิม) ระบุว่า ภายหลังการเสด็จสวรรคตของสมเด็จพระนารายณ์มหาราชแล้ว สมเด็จพระเพทราชาขึ้นสืบราชสมบัติ แล้วตั้งกรมหลวงโยธาเทพพระราชธิดาในสมเด็จพระนารายณ์มหาราชขึ้นเป็นพระมเหสี เมื่อเสด็จฯ ไปตำหนักกรมหลวงโยธาเทพเพื่อจะเข้าที่บรรทม กรมหลวงโยธาเทพไม่ยอมรับ ตรัสตัดพ้อต่าง ๆ แล้วทรงพระแสงดาบติดพระหัตถ์ สมเด็จพระเจ้าอยู่หัวจึงให้หาหมอมาทำเสน่ห์ จนกรมหลวงโยธาเทพเกิดหลงไหลถึงกับทรงพระกันแสงหาพระองค์ ภายหลังสมเด็จพระเจ้าอยู่หัวเสด็จฯ ไปหาอีก กรมหลวงโยธาเทพจึงทรงยอม ผ่านไป 7-8 เดือนจึงพบกรมหลวงโยธาเทพก็ทรงพระครรภ์ได้ 3 เดือนแล้ว ถึงเดือน 10 ปีมะเส็ง นพศก ตอนใกล้รุ่ง จึงประสูติเป็นพระราชโอรส พระราชทานพระนามว่าตรัสน้อย ในคืนวันนั้นเกิดแผ่นดินไหว เมื่อพระชันษาได้ 13 ปี สมเด็จพระเจ้าอยู่หัวจึงโปรดให้ตั้งพระราชพิธีโสกันต์ ณ พระที่นั่งสรรเพชญปราสาท
ส่วนพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่ากรมโยธาเทพประสูติพระราชโอรสเมื่อ จ.ศ. 1050 ปีมะโรง (พ.ศ. 2231) พระญาติถวายพระนามว่าตรัสน้อย แต่สมเด็จพระเพทราชาตรัสเรียกว่าสำมยัง ใน จ.ศ. 1062 ปีมะโรง (พ.ศ. 2243) ตรงกับรัชกาลพระเจ้าเสือ กรมหลวงโยธาเทพพาตรัสน้อยออกจากพระราชวัง ไปตั้งพระตำหนักใกล้วัดพุทไธศวรรย์ และทำพิธีโสกันต์ตรัสน้อยแล้วให้ผนวชเป็นสามเณรในสำนักพระพุทธโฆษาจารย์ ทรงเล่าเรียนทั้งพระปริยัติธรรมและไสยศาสตร์ต่าง ๆ จนพระชันษาได้ 18 ปีจึงลาผนวชมาศึกษาวิชาการรบ ได้ศึกษาภาษาต่าง ๆ ทั้งภาษาแขก ฝรั่ง เขมร ยวน พม่า มอญ และจีน การปกครอง โหราศาสตร์ และการแพทย์ จากพระอาจารย์หลายท่าน เมื่อพระชันษาครบอุปสมบทจึงได้ผนวชเป็นพระภิกษุ
ชีวิตในปลายพระชนม์
ไม่ปรากฏหลักฐานอย่างแน่ชัดว่าเจ้าฟ้าตรัสน้อยทรงดำรงพระชนมชีพต่อไปอย่างไร จดหมายเหตุของชาวฝรั่งเศส ระบุว่า เจ้าฟ้าตรัสน้อยซึ่งเป็นพระมรณภาพในราวปี พ.ศ. 2283 ซึ่งตรงกับช่วงกลางสมัยสมเด็จพระเจ้าอยู่หัวบรมโกศ ก่อนจะเสียกรุงให้พม่า 27 ปี โดยประมาณ
โรฮัน
โรฮัน (Rohan) คือชื่ออาณาจักรมนุษย์แห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ บางครั้งถูกกล่าวถึงด้วยชื่อว่า ริดเดอร์มาร์ค (RidderMark) หรือ มาร์ค (Mark) ชาวโรฮันมีชื่อเรียกว่า "ชาวโรเฮียร์ริม" ซึ่งหมายถึง "ผองชนแห่งอาชา" พวกเขามีภาษาพูดเป็นของตัวเอง เรียกว่า "ภาษาโรเฮียร์ริค" แต่ก็สามารถใช้ภาษาเวสทรอน ในการติดต่อสื่อสารทั่วไป
ประวัติ
บรรพบุรุษของชาวโรฮัน คือชาวเอโอเธด (Éothéod) ซึ่งเป็นพลเมืองแดนเหนือกลุ่มหนึ่งในแผ่นดินโรห์วาเนียน เป็นพันธมิตรกับอาณาจักรกอนดอร์มาตั้งแต่ศตวรรษที่ 13 ของยุคที่สาม ชาวเอโอเธดตั้งถิ่นฐานอยู่ทางตะวันตกเฉียงเหนือของป่าใหญ่กรีนวู้ด เป็นเผ่าพันธุ์ที่ชำนาญในการเลี้ยงม้า มีม้าสายพันธุ์ดีๆ อยู่มาก
ปีที่ 2509 ของยุคที่สาม คิริออน สจ๊วตแห่งกอนดอร์ ได้ขอความช่วยเหลือจากพันธมิตรชาวเหนือเพื่อช่วยต้านทานทัพออร์คของเซารอนที่ยกมาโจมตี เอออร์ลผู้เยาว์วัย ได้ตอบรับคำขอคราวนั้น  เขารวบรวมพลลงมาช่วยกอนดอร์ ทำให้กอนดอร์และทัพพันธมิตรชนะสงคราม อาณาจักรกอนดอร์จึงมอบที่ดินส่วนหนึ่งทางตะวันตกให้อยู่อาศัย คือแคว้นคาเลนาร์ดอน เอออร์ลนำประชาชนของตนอพยพมาตั้งถิ่นฐานที่นี่ กลายเป็นอาณาจักรโรฮัน พันธสัญญาระหว่างเอออร์ลกับคิริออนในครั้งนั้นมีชื่อเรียกต่อมาว่า "คำสาบานของเอออร์ล" เป็นสัญลักษณ์ถึงสัมพันธไมตรีระหว่างสองอาณาจักร ว่าจะต้องให้ความช่วยเหลือซึ่งกันและกันเมื่อฝ่ายใดฝ่ายหนึ่งส่ง "ลูกศรแดง" มาให้ หรือส่งสัญญาณขอความช่วยเหลือผ่าน "หอสัญญาณเพลิงแห่งกอนดอร์" อันเป็นหอหรือแท่นสัญญาณไฟขนาดใหญ่ตั้งอยู่บนแนวเทือกเขาขาวตั้งแต่มินัสทิริธมาถึงเอโดรัส
สายวงศ์ของเอออร์ลปกครองอาณาจักรสืบต่อมานานถึง 249 ปี ชาวโรฮันบางครั้งก็เรียกตัวเองว่า เอออร์ลลิงกัส ซึ่งหมายถึง 'พลเมืองของเอออร์ล' จนกระทั่งถึงสมัยของกษัตริย์องค์ที่ 9 เฮล์ม แฮมเมอร์แฮนด์ โอรสของพระองค์สิ้นพระชนม์ไร้ผู้สืบทอด บัลลังก์โรฮันจึงตกไปสู่วงศ์ใกล้ชิด ได้แก่ เฟรอาลาฟ ฮิลเดอสัน ผู้เป็นหลาน และปกครองโรฮันต่อมาจนถึงปลายยุคที่สาม
เมื่อถึงยุคสมัยในเรื่องเดอะลอร์ดออฟเดอะริงส์ เจ้าผู้ครองโรฮันมีนามว่า เธโอเดน บุตรชายของเขา เธโอเดร็ด เสียชีวิตในการรบ เธโอเดนมีหลานซึ่งเป็นลูกของน้องสาวอยู่สองคน คือ เอโอแมร์ และ เอโอวีน  หลังเสร็จสิ้นสงครามแหวน เอโอแมร์ได้ขึ้นเป็นผู้ปกครองโรฮันสืบต่อไป
เมืองและสถานที่สำคัญในโรฮัน
สถานที่สำคัญในโรฮันประกอบด้วย
เฮล์มสดีพ (Helm's Deep) เป็นชื่อหุบเขาแห่งหนึ่งในเทือกเขาขาว และยังเป็นปราการสำคัญของโรฮัน ตั้งอยู่ทางตะวันตกของอาณาจักรโรฮัน ใกล้กับช่องแคบโรฮัน (Gap of Rohan) อันเป็นช่องแคบระหว่างเทือกเขามิสตี้ กับเทือกเขาขาว ปราการสร้างอยู่ในช่องหุบเขาแคบๆ และผาสูงชันที่อยู่ลึกเข้าไป มีกำแพงยาวสร้างปิดกั้นระหว่างหุบเขา ที่สุดปลายของกำแพงด้านหนึ่งเป็นที่ตั้งของ ป้อมฮอนเบิร์ก (Hornburg) ซึ่งไม่เคยมีทัพใดสามารถยึดป้อมนี้ได้
ในหุบเขาเป็นที่ตั้งของ อะกลารอนด์ ถ้ำใต้ขุนเขาอันแวววาว และเป็นชื่อดั้งเดิมของหุบเขานี้ด้วย เมื่อกอนดอร์ยกแผ่นดินคาเลนาร์ดอนให้แก่ชาวโรฮัน อะกลารอนด์ก็ถูกยกไปด้วย ชาวโรฮันเรียกชื่อหุบเขานี้ใหม่ว่า 'ซุทเบิร์ก' ซึ่งหมายถึง ป้อมใต้
ในรัชสมัยของกษัตริย์ เฮล์ม แฮมเมอร์แฮนด์ อาณาจักรโรฮันถูกโจมตีโดยพวกดันเลนดิง เอโดรัสถูกตียึดไปได้ พระองค์พาประชาชนอพยพลี้ภัยไปอยู่ในหุบเขาซุทเบิร์กแห่งนี้ เนื่องจากกษัตริย์เฮล์มมักเป่าแตรใหญ่ประจำองค์ก่อนออกศึก ในภายหลังป้อม 'ซุทเบิร์ก' จึงได้เปลี่ยนชื่อเป็น 'ฮอร์นเบิร์ก' และชื่อหุบเขาถูกเรียกใหม่ตามพระนามของกษัตริย์เฮล์มว่า 'เฮล์มสดีพ'
ดันแฮโร่ว์ (Dunharrow) สถานที่หลบภัยอีกแห่งของโรฮัน และยังเป็นประตูสู่เส้นทางสายความตาย (Paths of the Dead) ด้วย ดันแฮโร่ว์ตั้งอยู่ในหุบเขาฮาร์โรว์เดลของเทือกเขาขาว เป็นที่บรรจบของภูเขาถึงสามลูก สภาพทั่วไปเป็นสถานที่สูงชัน หลายชั้น ปกคลุมไปด้วยหญ้าสีเขียว บนหุบเขานี้ยังมีป่าเล็กๆ เรียกว่า ดิมโฮลท์ (Dimholt) ซึ่งเป็นประตูสู่เส้นทางสายความตาย
ม้าของชาวโรฮัน
ในบรรดาม้าสายพันธุ์ดีของชาวโรฮัน มีสายพันธุ์ที่ดีที่สุดอยู่สายหนึ่งชื่อว่า เมอารัส (Mearas) ซึ่งเชื่อกันว่าสืบสายมาจาก นาฮาร์ อาชาของเทพโอโรเม
ม้าตัวแรกในสายพันธุ์เมอารัส ที่เป็นที่รู้จักกันก็คือ เฟลารอฟ ตำนานกล่าวว่ามันเป็นม้าที่เฉลียวฉลาด มีอายุยืนนานเหมือนมนุษย์ และยังเข้าใจภาษามนุษย์ด้วย เฟลารอฟถูกจับได้โดยเลโอด์ บิดาของเอออร์ล แต่เมื่อพยายามจะจับมันใส่อาน เขาถูกมันเตะจนเสียชีวิต เอออร์ลจึงต่อสู้กับมันเพื่อแก้แค้น แต่เมื่อเขาชนะก็ไม่ได้เอาชีวิต เพียงให้เฟลารอฟยินยอมเป็นพาหนะให้แก่เขาในยามศึก ชื่อ 'เฟลารอฟ' เป็นชื่อที่เอออร์ลตั้งให้แก่มัน และเขาต้องขึ้นขี่มันโดยไม่ใช้อาน
ศิริขวัญ ชินโชติ
ศิริขวัญ ชินโชติ หรือคนทั่วไปรู้จักในนาม วีเจขวัญ เป็นพิธีกร ชาวไทย
ชีวิตส่วนตัว
ศิริขวัญ ชินโชติ หรือ วีเจ ขวัญ โดยคำว่า วีเจ มาจากการเป็นพิธีกรทางช่องแชนแนลวีไทยแลนด์ และนำมารวมกับชื่อเล่น ขวัญ ทำให้คนทั่วไปรู้จักในนาม วีเจขวัญ นั้นเอง ศิริขวัญ ชินโชติ เกิดเมื่อวันจันทร์ที่ 8 เมษายน พ.ศ. 2534 ราศีมีน สถานที่เกิดคือจังหวัดกรุงเทพมหานคร ซึ่งตั้งอยู่ในประเทศไทย ครอบครัวชินโชติ ประกอบด้วยด้วยกันทั้งหมด 5 คน โดยศิริขวัญ เป็นพี่สาวคนโต และมีน้องชายอีก 2 คน ด้านการศึกษา ศิริขวัญจบมัธยมศึกษาตอนต้นที่โรงเรียนสาธิตบางนา มัธยมศึกษาตอนปลายโรงเรียนพระกุมารเยซูวิทยา และได้รับเกียรตินิยมอันดับหนึ่ง เอกสาขาวิชาการโฆษณา ด้วยเกรดเฉลี่ย 3.96 จากคณะนิเทศศาสตร์(ABAC School of Communication Arts) มหาวิทยาลัยอัสสัมชัญ
หลังจากนั้นได้เปิดร้านเบเกอรี่ชื่อว่า สนูซ คาเฟ่(snooze cafe) ร่วมกับวีเจอิ๊ง ชญานุช บุญธนาพิบูลย์ ย่านจุฬาลงกรณ์ ซอย 42 และรับงานบันเทิงคู่กันไปด้วย และมีแบรนด์เสื้อผ้าในชื่อ Siris Brand และ Everydaywearbysiris
งานบันเทิง
ศิริขวัญ ชินโชติ เข้าวงการบันเทิงจากการเวที เอสคลับ ทาเล้นท์ บอยส์ แอนด์ เกิร์ลส์ 2007 (พ.ศ. 2550) และเข้าเป็นพิธีกรรายการ Kamikaze Club ในยุคแรก และต่อมาได้เข้าแคสท์พิธีกรกับทางแชนแนลวีไทยแลนด์ ในบทบาทของวีเจ ในรายการ [V] Play Zone by Fanta ทางช่องแชนแนลวีไทยแลนด์ (รายการออกอากาศสด) โดยจัดรายการร่วมกับ แน็ค ชาลี ไตรรัตน์, ไมเคิล ศิรชัช เจียรถาวร, ทีม อธิภัทร ปิยกิตติไพบูลย์  และ ศิริขวัญ มีรายการสดเพิ่มขึ้นได้แก่ คนดูเป็นใหญ่, [V] Japan Bravo, Asian Hero และรายการเทปได้แก่ Zog Zag, [V] Covery ทางช่องแชนแนลวีไทยแลนด์ ออกอากาศทางทรูวิชั่นส์
นอกจากงานด้านพิธีกรแล้ว ศิริขวัญ ชินโชติ มีผลงานการแสดงด้านมิวสิควิดีโอในเพลง รักไม่ใช่ทุกอย่าง ของศิลปินออกัส (พ.ศ. 2554), มิวสิควีดีโอเพลง ร้อยแก้ว (Slam Drunk) ของศิลปิน ว่าน ธนกฤต ซึ่งร่วมขับร้องกับ กอล์ฟ ฟักกลิ้งฮีโร่ (พ.ศ. 2558) และมีผลงานการแสดงทางด้านโฆษณา ได้แก่ True Move, Chester’s gril และงานถ่ายนิตยสารวัยรุ่น ตามมามากมาย ได้แก่ เธอกับฉัน,  KNOCK KNOCK, Campus, U PLUZ
ปัจจุบัน ศิริขวัญ ชินโชติ ร่วมกับเพือนอีก 4 คน เปิดเพจชื่อ แม่สื่อแม่ชัก เป็นเพจสำหรับแจ้งข่าวถึงคราวความโสด และมีรายการออกอากาศสดของตัวเอง รวมถึงได้ร่วม เป็นพิธีกรรายการ โสดรู้โสดเห็น ทางช่อง 20TV ออกอากาศทางออนไลน์บนยูทูป
เมแกน ดัชเชสแห่งซัสเซกซ์
เมแกน ดัชเชสแห่งซัสเซกซ์ (Meghan, Duchess of Sussex; ประสูติ 4 สิงหาคม ค.ศ. 1981) นามเดิม เรเชล เมแกน มาร์เคิล (Rachel Meghan Markle) เป็นสมาชิกในราชวงศ์อังกฤษ เมแกนเป็นพระชายาในเจ้าชายแฮร์รี ดยุกแห่งซัสเซกซ์ เป็นอดีตนักแสดง นางแบบ และนักมนุษยธรรมชาวอเมริกัน มีชื่อเสียงจากบท เรเชล เซน (Rachel Zane) ในซีรีส์เรื่อง คู่หูทนายป่วน (Suits) และจากบท เอมี เจสซัป (Amy Jessup) ในซีรีส์เรื่อง ฟรินจ์ (Fringe) หลังพิธีเสกสมรสกับเจ้าชายแฮร์รีในวันที่ 19 พฤษภาคม ค.ศ. 2018 เสร็จสิ้นลง พระองค์ทรงได้รับพระราชทานบรรดาศักดิ์ ดัชเชสแห่งซัสเซกซ์
พระชนมชีพช่วงต้น
เรแชล เมแกน มาร์เคิลเกิดเมื่อวันที่ 4 สิงหาคม ค.ศ. 1981 และเติบโตในลอสแอนเจลิส เล่าถึงบิดาและมารดาว่า "พ่อของฉันเป็นคอเคเซียน อเมริกันผิวขาว และแม่ฉันเป็นแอฟริกัน-อเมริกัน...ฉันยอมรับ [และ] พูดว่าฉันคือใคร มาจากไหน เพื่อแสดงตัวว่าฉันเป็นผู้หญิงเลือดผสมที่เข้มแข็งและมั่นใจ" มารดาสืบสันดานมาจากทาสแอฟริกันในรัฐจอร์เจีย ส่วนพระบิดามีเชื้อสายอังกฤษ, ดัตช์ และไอริช บุรพชนของพระบิดาคือ ร้อยเอกคริสโตเฟอร์ ฮัสซีย์, เซอร์ฟิลิปส์ เวนต์เวิร์ท และแมรี คลิฟฟอร์ด ซึ่งสืบเชื้อสายมาจากพระเจ้าเอ็ดเวิร์ดที่ 3 แห่งอังกฤษ
ดอเรีย ลอยซ์ แร็กแลนด์ (Doria Loyce Ragland) มารดา สำเร็จการศึกษาปริญญาโทจากมหาวิทยาลัยเซาเทิร์นแคลิฟอร์เนีย เป็นนักจิตบำบัดและครูสอนโยคะ ปัจจุบันพระชนนีพำนักอยู่ในวิวพาร์ก-วินด์เซอร์ฮิลส์ รัฐแคลิฟอร์เนีย  ส่วนพระชนกชื่อทอมัส มาร์เคิล ซีเนียร์ (Thomas Markle Sr.) มีเชื้อสายอังกฤษ, ดัตช์ และไอริช  เจ้าของรางวัลเอ็มมีผู้เชี่ยวชาญการกำกับแสงให้กับบุตรสาวคนเล็กในซิตคอมเรื่อง แมร์รีด์...วิตชิลเดรน (Married... with Children)  ปัจจุบันอาศัยอยู่ในประเทศเม็กซิโก พระบิดาและพระมารดาหย่ากันขณะมีพระชันษาได้ 6 ปี  มีพระเชษฐาและพระเชษฐภคินีต่างมารดาสองคนคือทอมัส มาร์เคิล จูเนียร์ และซาแมนทา แกรนต์
ดัชเชสแห่งซักเซกซ์เป็นลืบของแมรี เมร์ริลล์ (สกุลเดิม เบิร์ด) ผู้เคยปฏิบัติงานเป็นเจ้าพนักงานถวายการรับใช้ในพระราชวังวินด์เซอร์เมื่อ ค.ศ. 1856 และเป็นลืบของเจคอบ ลี เมร์ริลล์ (Jacob Lee Merrill) เจ้าของอสังหาริมทรัพย์ในเมืองโฮลเดอร์เนสส์ รัฐนิวแฮมป์เชอร์เมื่อนับจากฝ่ายพระบิดา
การศึกษา
ขณะอายุห้าปี ดัชเชสทรงเข้ารับการศึกษาที่โรงเรียนเอกชนฮอลลิวูดลิตเติลเรด (Hollywood Little Red Schoolhouse) ต่อมาได้ศึกษาต่อที่โรงเรียนมัธยมศึกษาดวงหทัยนิรมล (Immaculate Heart High School) ซึ่งเป็นโรงเรียนคาทอลิกหญิงล้วนในลอสแอนเจลิส และสำเร็จการศึกษาระดับปริญญาตรี สาขาการละคร และสาขาวิเทศคดีศึกษา มหาวิทยาลัยนอร์ทเวสเทิร์นใกล้เมืองชิคาโก ก่อนสำเร็จการศึกษา พระองค์เคยผ่านการฝึกงานที่สถานทูตสหรัฐประจำกรุงบัวโนสไอเรส ประเทศอาร์เจนตินา
ชีวิตส่วนพระองค์
ดัชเชสแห่งซัสเซกซ์เคยคบหากับเทรเวอร์ เองเกลสัน (Trevor Engelson) นักแสดง เมื่อ ค.ศ. 2004 ก่อนสมรสกันเมื่อวันที่ 10 กันยายน ค.ศ. 2011 ณ โอโชริโอส ประเทศจาเมกา ภายหลังได้หย่าเมื่อเดือนสิงหาคม ค.ศ. 2013
ดัชเชสแห่งซัสเซกซ์ให้นิยามพระองค์เป็นนักกิน (foodie) ตามที่ปรากฏในบทเรเชล เซน ตัวละครในซีรีส์ คู่หูทนายป่วน ที่พระองค์แสดง พระองค์โปรดพระกระยาหารอย่างไทยโดยเฉพาะผัดไทย  เธอมีความสนิทสนมกับเซเรนา วิลเลียมส์, เจสสิกา มุลโรนีย์ และเบน มุลโรนีย์จากช่อง อี! นิวส์ (E! News)
ก่อนหน้านี้ทรงเช่าบ้านเลขเลขที่ 10 ถนนยาร์เมาท์ ของซีตันวิลเลจในเขตเมืองโทรอนโต ในช่วงที่ถ่ายทำซีรีส์เรื่อง คู่หูทนายป่วน ในโทรอนโต และได้ย้ายออกเมื่อเดือนพฤศจิกายน ค.ศ. 2017 หลังถ่ายทำซีรีส์ดังกล่าวจนจบฤดูกาลที่ 7
ในเดือนมกราคม ค.ศ. 2018 พระองค์ลบบัญชีโซเชียลมีเดียทั้งหมดของตัวเอง โดยมีข้อความจากพระราชวังเค็นซิงตันได้กล่าวขอบพระทัยทุกคนที่ติดตามพระองค์ตลอดหลายปีที่ผ่านมา
ดยุกและดัชเชสแห่งซัสเซกซ์ประทับอยู่ที่พระตำหนักนอตทิงแฮมในกรุงลอนดอน ภายในพระราชวังเคนซิงตัน แต่ต่อมาได้ย้ายไปประทับที่พระตำหนักฟรอกมอร์ บริเวณพื้นที่ใกล้ปราสาทวินด์เซอร์ พร้อมกับย้ายสำนักงานไปอยู่ในพระราชวังบักกิงแฮม
เมื่อวันที่ 6 พฤษภาคม ค.ศ. 2019 ดยุกและดัชเชสแห่งซัสเซกซ์ทรงให้กำเนิดพระโอรสพระองค์แรก ผู้ซึ่งอยู่ในลำดับที่ 7 ของการสืบสันตติวงศ์สหราชอาณาจักร และได้ประกาศชื่ออย่างเป็นทางการผ่านอินสตาแกรมเมื่อวันที่ 8 พฤษภาคม ค.ศ. 2019 "อาร์ชี เมานต์แบ็ตเทน-วินด์เซอร์" ภายหลังการเข้าเฝ้าฯ สมเด็จพระราชินีนาถและดยุกแห่งเอดินบะระ
ฐานันดรและพระอิสริยยศ
ตามธรรมเนียมราชสำนักของสหราชอาณาจักร สะใภ้เจ้าจะมิได้อิสริยยศเป็นเจ้าหญิง หลังเสกสมรสกับเจ้าชายแฮร์รีจึงได้รับฐานันดรศักดิ์เป็นรอยัลไฮนิส ได้บรรดาศักดิ์ตามพระสวามีทั้งหมดคือ "ดัชเชสแห่งซัสเซกซ์" (Her Royal Highness The Duchess of Sussex) รวมทั้งตำแหน่งอื่น ๆ ได้แก่เคาน์เตสแห่งดัมบาร์ตัน (Countess of Dumbarton) และบารอนิสคิลคีล (Baroness Kilkeel)
ยูสิด
ยูสิด (Yu She) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของอ้วนสุด เจ้าเมืองลำหยง ถูกฮัวหยง ขุนพลของตั๋งโต๊ะสังหาร
มัทเทอุส เฮ็ทเซอเนาเออร์
มัทเทอุส เฮ็ทเซอเนาเออร์ (Matthäus Hetzenauer) เป็นพลซุ่มยิงเยอรมันเชื้อชาติออสเตรียในช่วงสงครามโลกครั้งที่สอง เขาได้รับหน้าที่ในกองพลทหารภูเขาที่ 3 ในแนวรบด้านตะวันออก ซึ่งได้มีชื่อเสียงด้วยการสังหาร 345 คน การสังหารที่ยาวที่สุดของเขาได้ถูกเขียนรายงานอยู่ที่ 1,100 เมตร (12,00 หลา) เฮ็ทเซอเนาเออร์ยังเป็นผู้ที่ได้รับการปูนบำเหน็จด้วยเหรียญกางเขนเหล็กกางเขนอัศวิน
19242004
กีฬาคาราเต้ในเอเชียนเกมส์ 2010
คาราเต้ในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 24 ถึง 26 พฤศจิกายน พ.ศ. 2553 การแข่งขันทั้งหมดจัดขึ้นที่กว่างตงยิมเนเซียม
พัวหอง
พัวหอง (Pan Feng) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของฮันฮก เจ้าเมืองกิจิ๋ว ใช้ขวานใหญ่เป็นอาวุธ ออกไปดวลกับ ฮัวหยง ขุนพลของตั๋งโต๊ะ และถูกสังหาร
มหิดลสิทธาคาร
มหิดลสิทธาคาร (Prince Mahidol Hall) เป็นคอนเสิร์ตฮอลล์และหอประชุมใหญ่ของมหาวิทยาลัยมหิดล ตั้งอยู่ที่มหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดอาคารนี้เมื่อวันที่ 17 เมษายน พ.ศ. 2557 โดยสามารถใช้เป็นหอแสดงดนตรี โรงละคร หอประชุม และสถานที่ประกอบพิธีพระราชทานปริญญาบัตรของมหาวิทยาลัย
มหิดลสิทธาคาร เป็นอาคารหอประชุมอเนกประสงค์ มีพื้นที่ใช้สอย 26,470 ตารางเมตร ความจุ 2,016 ที่นั่ง ใช้งบประมาณก่อสร้าง 1,450 ล้านบาท ออกแบบโดยใช้แนวคิดโครงสร้างเชิงกายภาพของมนุษย์ โดยใช้ดอกกันภัยมหิดลเป็นต้นแบบ หลังคามี 2 ชั้น ชั้นในใช้วัสดุพิเศษเพื่อป้องกันเสียงจากภายนอก ส่วนหลังคาชั้นนอกใช้วัสดุทองแดง การวางระบบวิศวกรรมสวนศาสตร์ (Acoustical engineering) ของมหิดลสิทธาคารนับได้ว่าดีที่สุดในประเทศไทย
125
125 เป็น จำนวนธรรมชาติ อยู่ถัดจาก 124 (หนึ่งร้อยยี่สิบสี่) และอยู่ก่อนหน้า 126 (หนึ่งร้อยยี่สิบหก)
แอ็กซ็องพรอว็องส์
แอ็กซ็องพรอว็องส์ (Aix-en-Provence, ; Ais de Provença) หรือเรียกสั้น ๆ ว่า แอ็กซ์ (Aix) เป็นเทศบาลทางภาคใต้ของประเทศฝรั่งเศส ตั้งอยู่ในจังหวัดบุช-ดูว์-โรน แคว้นพรอว็องซาลป์-โกตดาซูร์ แอ็กซ็องพรอว็องส์ตั้งอยู่ 33 กิโลเมตรทางเหนือของเทศบาลมาร์แซย์ซึ่งเป็นเมืองท่าสำคัญของฝรั่งเศสที่อยู่ติดกับทะเลเมดิเตอร์เรเนียน
เมืองแอ็กซ์ก่อตั้งขึ้นเมื่อ 123 ปีก่อนคริสต์ศักราชในสมัยสาธารณรัฐโรมัน ในคริสต์ศตวรรษที่ 4 มีฐานะเป็นศูนย์กลางของมณฑลแกลเลียนาร์โบเนนซิสของโรมัน จนกระทั่งในปี ค.ศ. 477 ก็ถูกชาววิซิกอทพิชิต ก่อนที่ในศตวรรษต่อมา เมืองแอ็กซ์ถูกชาวแฟรงก์กับชนลอมบาร์ดแย่งชิงและผลัดกันครองเมือง จนกระทั่งถูกพวกอาระเบียเพเทรียเข้ามายึดครองในปี ค.ศ. 731 และถูกชาร์ล มาร์แตล เข้ายึดครองในปี ค.ศ. 736 ทั้งนี้ในสมัยกลาง เมืองแอ็กซ์ถือเป็นเมืองศูนย์กลางของพรอว็องส์ และเริ่มตกอยู่ใต้การปกครองของฝรั่งเศสในปี ค.ศ. 1487 เป็นต้นมา โดยในปี ค.ศ. 1501 พระเจ้าหลุยส์ที่ 12 โปรดให้สถาปนารัฐสภาแห่งพรอว็องส์โดยมีที่ประชุมสภาอยู่ในเมืองแอ็กซ์ รัฐสภานี้เป็นอันยุติลงในปีค.ศ. 1789 เมื่อเข้าสู่ช่วงการปฏิวัติฝรั่งเศส
เวส มอร์แกน
เวสต์ลีย์ นาธาน มอร์แกน (เกิดวันที่ 21 มกราคม ค.ศ. 1984) เป็นนักฟุตบอลอาชีพในตำแหน่งกองหลัง และเป็นตำนานกัปตันทีมของสโมสรฟุตบอลเลสเตอร์ซิตีและทีมชาติจาเมกา
มอร์แกนเคยอยู่กับนอตทิงแฮมฟอเรสต์เป็นเวลานาน เขาลงเล่นให้กับสโมสร 402 นัด ทำได้ 14 ประตู ถือเป็นผู้เล่นที่อยู่กับนอตทิงแฮมยาวนานที่สุด ก่อนที่จะย้ายไปเลสเตอร์ซิตีในเดือนมกราคม ค.ศ. 2012 และได้รับแต่งตั้งให้เป็นกัปตันในปีนั้น เขาลงเล่นให้สโมสรเลสเตอร์มากกว่า 200 นัดในทุกรายการ เขาพาสโมสรคว้าแชมป์แชมเปียนชิปในปี ค.ศ. 2014 และคว้าแชมป์พรีเมียร์ลีกสมัยแรกในอีกสองปีถัดมา เขายังเป็นผู้เล่นชาวจาเมกาคนแรกที่ทำประตูในยูฟ่าแชมเปียนส์ลีก
ทีมชาติ
วันที่ 1 กันยายน ค.ศ. 2013 มอร์แกนถูกเรียกตัวติดทีมชาติเป็นครั้งแรก เขาลงเล่นให้กับทีมชาตินัดแรกในนัดที่เสมอปานามา 0–0 เมื่อวันที่ 7 กันยายน ค.ศ. 2013 เขาได้รับการแต่งตั้งให้เป็นกัปตันทีมชาติในนัดที่แพ้แคนาดา 3–1 เมื่อวันที่ 9 กันยายน ค.ศ. 2014
เขาเป็นส่วนหนึ่งของจาเมกาในฐานะทีมชาติรับเชิญในโกปาอาเมริกา 2015 ณ ประเทศชิลี เขาลงเล่นครบทุกนาที และทีมชาติของเขาจบอันดับสุดท้ายในรอบแบ่งกลุ่ม สัปดาห์ถัดมา เขายังคงติดทีมชาติในการแข่งขันโกลด์คัพ ณ สหรัฐและแคนาดา ทีมชาติของเขาจบอันดับรองชนะเลิศ หลังจากที่พ่ายแพ้ในนัดชิงชนะเลิศต่อเม็กซิโก 3–1 ที่ฟิลาเดลเฟีย
ชีวิตส่วนตัว
มอร์แกนสมรสกับน้องสาวของลีออน เบสต์ อีกทั้งยังเป็นเจ้าของร่วมของบลูอิงค์ ร้านทำรอยสักในเมืองเลสเตอร์
เกียรติประวัติ
นอตทิงแฮมฟอเรสต์
เลสเตอร์ซิตี
จาเมกา
บุคคล
มลาอิกะฮ์
มลาอิกะฮ์ (ملائكة) เป็นคำพหูพจน์ของ มะลัก (ملك) ในไทยบางแห่งเรียก เทพบริวาร มีความหมายเดียวกับทูตสวรรค์ในศาสนายูดาห์และศาสนาคริสต์ มีหน้าที่ถวายงานรับใช้แก่อัลลอฮ์
ความเป็นมาของมลาอิกะฮ์
คำว่า มลาอิกะฮ์ มีรากศัพท์มาจากภาษาอาหรับว่า มาลาอิก หมายถึง "บ่าวผู้สวามิภักดิ์​ บ่าวผู้รับใช้ผู้ยินยอมจำนน​ตามพระประสงค์​ของاللهพระผู้สร้างแต่เพียงหนึ่ง"
มลาอิกะฮ์จึงเป็นบ่าวของอัลลอฮ์ที่ถูกสร้างจากรัศมี และมลาอิกะฮ์มีอยู่มากมายหาคณานับ ไม่มีใครรู้จำนวนได้นอกจากอัลลอฮ์ มลาอิกะฮ์ไม่มีเพศ ไม่บริโภค และไม่ดื่ม มลาอิกะฮ์เป็นบ่าวที่ปฏิบัติตามคำสั่งของอัลลอฮ์ ไม่บิดพริ้ว ไม่ฝ่าฝืนคำสั่ง ไม่มีความคิดที่จะเลือกทำอะไรหรือทำสิ่งใดโดยลำพังได้ เพราะมลาอิกะฮ์มีหน้าที่ปฏิบัติตามคำสั่งของอัลลอฮ์เพียงอย่างเดียว
มนุษย์ปุถุชนทั่วไปมิอาจมองเห็นมลาอิกะฮ์ได้ เว้นแต่นบี เพราะมลาอิกะฮ์มีกายละเอียดเปรียบได้ดั่งลมที่มนุษย์มิอาจเห็นได้ แต่ลมนั้นสามารถทำให้ใบไม้พริ้วไหวได้ แต่มนุษย์สามารถเห็นมลาอิกะฮ์ได้ก็ต่อเมื่อมลาอิกะฮ์จำแลงกายมาเป็นมนุษย์เท่านั้น ด้วยเหตุที่มลาอิกะฮ์เป็นบ่าวผู้ถวายรับใช้ต่ออัลลอฮ์ ศาสนาอิสลามจึงกำหนดให้มุสลิมมีศรัทธาต่อมลาอิกะฮ์ด้วย
มลาอิกะฮ์ทั้ง 10
มลาอิกะฮ์ที่มุสลิมทุกคนควรทราบนั้นมีทั้งหมด 10 ตน
มลาอิกะฮ์อื่น ๆ
นอกจากนี้อัลกุรอานระบุอีกว่า มีมลาอิกะฮ์จำนวนหนึ่งที่แบกหามพระบัลลังก์ของอัลลอฮ์ ซึ่งอัลกุรอานไม่ได้ระบุว่าในปัจจุบันมีจำนวนเท่าไหร่ แต่ระบุว่า ในวันอาคิเราะฮฺ มลาอิกะฮ์ผู้แบกบัลลังก์มีจำนวน 8 ตน นอกจากนั้นยังมีมลาอิกะฮ์อีกมากมายที่ห้อมล้อมพระบัลลังก์ คอยสรรเสริญสดุดีพระองค์และวิงวอนขอให้อัลลอฮ์ทรงอภัยให้แก่บรรดาศรัทธาชนผู้สำนึกผิด
อัลกุรอานได้เล่าเรื่องของมลาอิกะฮ์ที่ลงมาบอกข่าวดีแก่นบีอิบรอฮีม นบีซะกะรียา และมัรยัมมารดานบีอีซา และมลาอิกะฮ์ที่มาบอกให้ลูฏออกจากเมืองก่อนที่ดวงอาทิตย์จะขึ้น เนื่องจากว่าเมืองโซโดมกำลังจะถูกทำลาย
นอกจากนี้อัลลอฮ์ยังได้ทรงส่งมลาอิกะฮ์ลงมาในนครบาบิโลน เพื่อเป็นข้อทดสอบสำหรับมนุษย์ในเรื่องไสยศาสตร์
กุมภาพันธ์ พ.ศ. 2561
'''กุมภาพันธ์ พ.ศ. 2561''' เป็นเดือนที่ 2 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันพุธ
เตะแหลกแล้วแหกค่าย
Escape to Victory หรือ Victory เป็นภาพยนตร์เกี่ยวกับฟุตบอล และสงครามโลกครั้งที่สอง ที่ออกฉายในปี พ.ศ. 2524 ฉายในประเทศไทยใช้ชื่อว่า เตะแหลกแล้วแหกค่าย กำกับโดยจอห์น ฮุสตัน นำแสดงโดย ซิลเวสเตอร์ สตอลโลน ไมเคิล เคน และนักฟุตบอลชื่อดังระดับโลกอีกหลายคน เช่น บอบบี มัวร์ กัปตันทีมชาติอังกฤษ, เปเล่ นักฟุตบอลทีมชาติบราซิล, ออสวัลโด อาร์ดิเลส นักฟุตบอลทีมชาติอาร์เจนตินา  และคาซิมีร์ซ เดย์นา นักฟุตบอลทีมชาติโปแลนด์  ร่วมกับนักฟุตบอลที่มีชื่อเสียงอีกหลายคน จากสโมสรฟุตบอลอิปสวิชทาวน์ ซึ่งเป็นรองแชมป์ดิวิชั่น 1 ของอังกฤษ (ปัจจุบันคือ เอฟเอพรีเมียร์ลีก) ในปีที่มีการถ่ายทำ
ภาพยนตร์เรื่องนี้ เคยนำมาออกอากาศฉายทางช่อง 7 สีทีวีเพื่อคุณ เป็นหนังเก่าปี 2524 ในชวงรายการหนัง "บิ๊กซีนีม่า โปรแกรมเพชรหนังพันล้าน" ตอนเวลาประมาณ 5 ทุ่ม ถึง เที่ยงคืน วันเสาร์
เรื่องย่อ
ภาพยนตร์กล่าวถึงการแข่งขันฟุตบอลนัดกระชับมิตร ระหว่างทีมเยอรมัน กับทีมรวมนักฟุตบอลชาติยุโรป ที่ตกเป็นเชลยอยู่ในค่ายกักกัน ในตินแดนยึดครองของนาซีเยอรมัน โดยระหว่างการแข่งขันฝ่ายเยอรมันได้เปรียบฝ่ายพันธมิตรอย่างมาก ทั้งจากการเล่นตุกติก และจากความช่วยเหลือของกรรมการ จนทำให้มีคะแนนนำในครึ่งแรกถึง 4-1
ในระหว่างพักครึ่ง โดยความช่วยเหลือจากสายลับ ที่วางแผนล่วงหน้าโดยการขุดอุโมงค์ใต้ดินจนมาถึงห้องพักนักกีฬา นักฟุตบอลทั้งทีมมีโอกาสที่จะหลบหนี แต่แล้วทั้งทีมก็ตัดสินใจที่จะลงไปเล่นต่อในครึ่งหลัง เพื่อที่จะลงไปเล่นต่อให้จบเกมอย่างสมศักดิ์ศรี แทนที่จะหนีไปโดยที่ผลคะแนนในเกมเป็นฝ่ายแพ้อยู่
ก่อนจะหมดเวลา เปเล่ได้ขอลงเล่นทั้งที่มีอาการบาดเจ็บ และยิงประตูตีเสมอ 4-4 ให้กับทีมรวมนักฟุตบอลได้ และยิงประตูชัยชนะ 4-5 ด้วยท่าจักรยานอากาศ แต่ผู้ตัดสินประกาศให้เป็นลูกล้ำหน้า ท่ามกลางเสียงโห่ร้องคัดค้านของผู้ชมทั้งสนาม
ช่วงสุดท้ายของเกม ทีมเยอรมันมีโอกาสได้ชัยชนะจากการยิงลูกโทษ แต่ผู้รักษาประตูรับไว้ได้ ผลการเล่นเสมอกัน 4-4 แต่ผู้ชมทั้งสนามโห่ร้องด้วยความยินดี (เนื่องจากถือว่า ประตูที่กรรมการตัดสินไม่ให้ประตูนั้น เป็นลูกที่ได้ประตู และถือว่า เยอรมันเป็นฝ่ายแพ้ 4-5) ผู้ชมวิ่งฮือลงไปจนเต็มสนาม และอาศัยความชุลมุนช่วยกันพรางตัว ให้นักฟุตบอลทีมรวม เปลี่ยนเสื้อผ้าและหลบหนีไปได้ในที่สุด
โครงเรื่อง
บทภาพยนตร์เรื่องนี้ดัดแปลงมาจากภาพยนตร์ฮังการี ที่ออกฉายในปี ค.ศ. 1962 เรื่อง Két félidő a pokolban ("Two half-times in Hell") ซึ่งดัดแปลงมาจากเรื่องจริงที่เกิดกับทีมฟุตบอล ดินาโมเคียฟ ทีมอันดับหนึ่งของยูเครน ในระหว่างสงครามโลกครั้งที่สอง กับการแข่งขันนัดที่เรียกว่า "นัดแห่งความตาย" (The Death Match) เมื่อวันที่ 9 สิงหาคม ค.ศ. 1942 ขณะนั้นนาซีเยอรมันยึดครองรัสเซีย และจัดการแข่งขันโดยสั่งให้ทีมดินาโมเคียฟยอมแพ้แก่ทีมเยอรมัน แต่นักฟุตบอลเลือกที่จะสู้อย่างเต็มที่ จนชนะ 5-3 และชนะ 8-0 ในการแข่งขันซ้ำในสัปดาห์ถัดมา
หลังการแข่งขัน นักฟุตบอลทีมดินาโมเคียฟถูกส่งเข้าค่ายกักกัน และทรมานจนเสียชีวิตเกือบทั้งทีม
การตอบรับ
ภาพยนตร์ได้รับการตอบรับค่อนข้างดี เนื่องจากออกฉายในช่วงก่อนการแข่งขันฟุตบอลโลก 1982 ที่ประเทศสเปน ซึ่งจัดการแข่งขันในช่วงเดือนมิถุนายน-กรกฎาคม พ.ศ. 2525 โดยนักเตะที่ร่วมแสดงในเรื่อง มี่ 3 คนที่เคยร่วมทีมชาติที่ได้แชมป์โลก คือ บอบบี มัวร์ (อังกฤษ, แชมป์ฟุตบอลโลก 1966), เปเล่ (บราซิล, แชมป์ฟุตบอลโลก 1958, 1962, 1970) และ ออสวัลโด อาร์ดิเลส (อาร์เจนตินา แชมป์ฟุตบอลโลก 1978)  นอกจากนี้ยังมี คาซิมีร์ซ เดย์นา (โปแลนด์, ที่ 3 ฟุตบอลโลก 1974)
โมฮีแกน
โมฮีแกน (Mohegan) เป็นชนเผ่าพื้นเมืองอเมริกันที่มีถิ่นฐานอยู่แถบฝั่งตะวันออกของหุบเขาแม่น้ำเทมส์ ในรัฐคอนเนตทิคัต ชนเผ่านี้ได้รับการรับรองสถานภาพจากรัฐบาลกลางสหรัฐในปี 1994 ปัจจุบันมีถิ่นฐานอยู่ที่เมืองอันคาสวิลล์ รัฐคอนเนตทิคัต
คนทั่วไปมักจะสับสนระหว่างชนเผ่าโมฮีแกน กับ มาฮิแคน (Mahican) ที่เคยตั้งถิ่นฐานอยู่แถบหุบเขาแม่น้ำฮัดสัน ในคริสต์ศตวรรษที่ 17 ปัจจุบันอาศัยอยู่แถบเมืองสต็อกบริดจ์ รัฐแมสซาชูเซตส์ และรัฐวิสคอนซิน
โรงเรียนวีรศิลป์
โรงเรียนประชาบาลนักบุญเทเรซา
ราวปี พ.ศ. 2438 บรรดาคริสตชนที่อาศัยอยู่บริเวณสำรองอพยพย้ายครอบครัวมาตั้งหลักฐานในทำเลที่ดีกว่าอุดมสมบูรณ์กว่าซึ่งย้ายมาอยู่ที่ “ท่าม่วง” ปี พ.ศ. 2443 มีคริสตชนที่ท่าม่วงประมาณ 100 คน และปี พ.ศ. 2458 มีคริสตชนประมาณ 300 คน  บาทหลวงเอมานูแอลได้สร้างโบสถ์เป็นเรือนไม้มุงสังกะสีและเสกเมื่อวันที่ 11 พฤษภาคม ให้ชื่อว่าวัดแม่พระมหาทุกข์  7 ประการ
โดยปกติเมื่อมีการสร้างโบสถ์สำหรับกลุ่มคริสตชน ก็จะมีการสร้างโรงเรียนควบคู่กับโบสถ์ด้วย ดังนั้นจึงมีการสร้างโรงเรียนหลังแรกชื่อว่า “โรงเรียนประชาบาลนักบุญเทเรซา”  โดยมีบันทึกว่าอาคารเรียนเป็นอาคารโรงไม้เล็กๆ ฝากระดาน หลังคามุงจาก
โรงเรียนวีรวิทย์
ปี พ.ศ. 2480 มีการเปลี่ยนแปลงโรงเรียนจากโรงเรียนประชาบาลนักบุญเทเรซาเป็นโรงเรียน “วีรวิทย์” พร้อมกับการสร้างอาคารเรียนเป็นอาคารคอนกรีต หลังคากระเบื้อง โรงเรียนวีรวิทย์ ดำเนินกิจการเพียง 2 ปี ก็หยุดการจัดการเรียนการสอนเนื่องจากเกิดสงครามโลกครั้งที่สอง
โรงเรียนวีรศิลป์
หลังจากสงครามสงบ ด้วยความพยายามของสัตบุรุษโบสถ์แม่พระมหาทุกข์ได้มีการขออนุญาตจัดตั้งโรงเรียนขึ้นใหม่โดยยังคงใช้อาคารเรียนของโรงเรียนวีรวิทย์ เนื่องจากไม่สามารถใช้ชื่อเดิมในการขอจัดตั้งโรงเรียน ดังนั้นเพื่อเป็นการรักษาชื่อเดิมให้มากที่สุดจึงให้ชื่อโรงเรียนหลังใหม่ว่า “โรงเรียนวีรศิลป์”  โรงเรียนวีรศิลป์ได้รับอนุญาตให้จัดตั้งโรงเรียนโดยมีบาทหลวงการ์โล เดลลา โตร์เร เป็นเจ้าของโรงเรียน นายเท้ง  ระดมกิจ  เป็นผู้จัดการ  และนายนิพนธ์ ชาวนาแก้ว เป็นครูใหญ่  เปิดทำการเรียนการสอนเมื่อวันที่ 17 พฤษภาคม พ.ศ. 2491 เปิดเรียนครั้งแรกมีนักเรียนระดับชั้น    ป.1 -  ป.4   รวม 41 คน
การพัฒนาอาคารสถานที่และการจัดการศึกษา
ด้านการพัฒนาด้านการจัดการศึกษา โรงเรียนจัดการเรียนการสอนตามหลักสูตรกระทรวงศึกษาธิการ แรกเริ่มจัดการเรียนการสอนระดับชั้น ป.1 - ป.4  พ.ศ. 2511 จัดการเรียนการสอนถึงระดับชั้นมัธยมศึกษาปีที่ 3 (หรือ ม.6 ตามหลักสูตรเดิม) และสามารถรับนักเรียนทั้งชายและหญิง   ต่อมารับนักเรียนระดับก่อนประถมศึกษา  ด้านจำนวนนักเรียนได้รับอนุญาตให้รับนักเรียนจำนวนสูงสุดดังนี้  ปี  พ.ศ. 2511 รับนักเรียนได้ 834 คน  พ.ศ. 2513 รับนักเรียนได้ 1,104 คน   พ.ศ. 2530 รับนักเรียนได้ 2,192 คน  ปี พ.ศ. 2542 ได้รับอนุญาตรับนักเรียนได้ไม่เกิน 3,506 คน พร้อมกันนี้โรงเรียนจัดหาสื่อการเรียนการสอนที่ทันสมัยส่งเสริมการจัดการเรียนการสอน  เช่น ห้องปฏิบัติการวิทยาศาสตร์ ห้องปฏิบัติการภาษาอังกฤษ  ห้องปฏิบัติการคอมพิวเตอร์  ห้องปฏิบัติการคณิตศาสตร์ เป็นต้น โรงเรียนวีรศิลป์เป็นโรงเรียนที่มีคุณภาพในการจัดการศึกษา พ.ศ. 2503 ได้รับการรับรองวิทยฐานะเทียบเท่าโรงเรียนรัฐบาล จากกระทรวงศึกษาธิการชั้น ป.1 - ป.4  พ.ศ. 2510 ได้รับการรับรองวิทยฐานะเทียบเท่าโรงเรียนรัฐบาลอีกครั้งจากกระทรวงศึกษาธิการ  พ.ศ. 2542  ได้รับการประเมินคุณภาพจากสำนักงานคณะกรรมการการศึกษาเอกชน พ.ศ. 2547  ได้รับการประเมินคุณภาพภายนอกสถานศึกษาระดับการศึกษาขั้นพื้นฐาน (รอบแรก)   พ.ศ. 2550 ได้รับการประเมินคุณภาพการศึกษา (รอบสอง) จากสำนักงานรับรองมาตรฐานและประกันคุณภาพคุณภาพการศึกษา  (องค์การมหาชน   สมศ.)  ขณะเดียวก็มีการแต่งตั้งคณะกรรมการชมรมผู้ปกครองและครูโรงเรียนวีรศิลป์โดยนายไพศาล  พนมศักดิ์ เป็นประธานชมรมฯและแต่งตั้งคณะกรรมการชมรมนักเรียนเก่าโรงเรียนวีรศิลป์ โดยกำนันสมเกียรติ  วอนเพียร  เป็นประธานชมรม  และ พ.ศ. 2551  บาทหลวงรุ่งเรือง   สารสุขสร้างห้องเฟื้องฟ้า สำหรับเตรียมเอกสาร เพื่อส่งโรงเรียนเข้าประเมินรางวัลพระราชทานระดับก่อนประถมศึกษา ขนาดใหญ่  ในโครงการการคัดเลือกนักเรียน  นักศึกษา และสถานศึกษา เพื่อรับรางวัลพระราชประจำปีการศึกษา  2550 และได้รับรางวัลชมเชย และมีการจัดฉลองครบ  60  ปีโรงเรียนในปีเดียวกัน  พ.ศ. 2554 บาทหลวงธาดา  พลอยจินดา สร้างอาคารเรียนระดับประถม เป็นอาคารเรียน 4 ชั้น ให้ชื่อว่า “อาคารเดลลาโตร์เร”  และขยายความจุนักเรียนเป็น  4,706  คน
15760 อัลเบียน
15760 อัลเบียน (15760 Albion) ชื่อเดิม  เป็นวัตถุพ้นดาวเนปจูนแรกที่ถูกค้นพบหลังดาวพลูโตและแครอน โดยถูกค้นพบเมื่อ พ.ศ.​ 2535 โดย ดาวิด ซี. จีวิตต (David C. Jewitt) และ เจน เอ็กซ์. ลู (Jane X. Luu) ณ หอดูดาวเมานาเคอาที่รัฐฮาวาย นับเป็นวัตถุดั้งเดิมที่อยู่ในแถบไคเปอร์ (classical Kuiper belt object) เป็นที่มาของชื่อ cubewano (คิวบิวาโน) สำหรับวัตถุแบบนี้ หลังส่วน "QB1" ของชื่อที่ถูกตั้ง จากการตั้งชื่อ "QB1" ชี้ถึงการเป็นวัตถุอันดับที่ 27 ที่ถูกพบในครึ่งหลังของเดือนสิงหาคมในปีนั้น ณ เดือนมกราคม พ.ศ. 2561 วัตถุจำนวนกว่า 2,400 ชิ้นถูกพบพ้นดาวเนปจูน โดยหลายชิ้นเรียกได้ว่าเป็นวัตถุดั้งเดิมที่อยู่ในแถบไคเปอร์
ผู้ค้นพบเสนอชื่อ "สไมลีย์ (Smiley)" สำหรับ ทว่าชื่อถูกใช้ก่อนหน้านี้โดยดาวเคราะห์น้อย 1613 สไมลีย์ ซึ่งตั้งชื่อตามนักดาราศาสตร์ชาวอเมรักัน ชาร์ส์ ฮิว สไมลีย์ (Charles Hugh Smiley) โดยได้รับตัวเลข 15760 และไม่มีชื่อเรียกจนเดือนมกราคม พ.ศ. 2561 (และมักถูกเรียกว่า "QB1" แม้จะเป็นชื่อที่กำกวมหากไม่ระบุปีที่ถูกค้นพบ) ต่อมาถูกให้ชื่อว่าอัลเบียนจากตำนานของวิลเลียม เบลก (William Blake's mythology)
บันทึก
ดาวเคราะห์น้อยตั้งชื่อโดยใช้รูปแบบเริ่มด้วยปีที่ถูกค้นพบ ตามด้วยครึ่งเดือนที่ถูกค้นพบตามตัวอักษร (เช่น A=วันที่ 1–15 มกราคม, B = วันที่ 16–31 มกราคม และอื่น ๆ) ต่อด้วยลำดับที่ถูกค้นพบตามตัวอักษร (ข้ามตัวไอ; I) ตามด้วยตัวเลข (เช่น 1992 QA, 1992 QB, 1992 QC ... 1992 QY, 1992 QZ, 1992 QA1, 1992 QB1 และอื่น ๆ) ตามรูปแบบนี้ Q = วันที่ 16–31 สิงหาคม และ B1 = 25+2=27
เจ้าพระยาโกษาธิบดี
เจ้าพระยาโกษาธิบดี อาจหมายถึง
คลาส (แก้ความกำกวม)
คลาส (Class) อาจแปลว่า ชั้น ชุด กลุ่ม โดยอาจหมายถึง
ซุ้มเซนต์ปีเตอร์
ซุ้มเซนต์ปีเตอร์ (St. Peter's baldachin) เป็นซุ้มสำริดที่สร้างโดยจานโลเรนโซ แบร์นินีที่ตั้งอยู่เหนือแท่นบูชาเอกภายใต้โดมของมหาวิหารเซนต์ปีเตอร์ในนครรัฐวาติกันในกรุงโรม ซุ้มสร้างขึ้นเพื่อหมายที่ตั้งของบริเวณที่เชื่อกันว่าเป็นที่ฝังพระศพของนักบุญปีเตอร์ตั้งแต่ดั้งเดิม สมเด็จพระสันตะปาปาเออร์บันที่ 8 ทรงเป็นผู้จ้างให้จานโลเรนโซ แบร์นินีเป็นผู้ออกแบบ การก่อสร้างซุ้มเริ่มขึ้นในเดือนกรกฎาคมของปี ค.ศ. 1623 และมาเสร็จลงในอีกสิบปีต่อมาในปี ค.ศ. 1633
ประวัติการก่อสร้าง
ซุ้มเซนต์ปีเตอร์เป็นงานขนาดใหญ่ชิ้นแรกของจานโลเรนโซ แบร์นินีที่ผสมประติมากรรมและสถาปัตยกรรมเข้าด้วยกันซึ่งกลายมาเป็นจุดสำคัญของการวิวัฒนาการของออกแบบการตกแต่งภายในของประติมากรรมบาโรกภายในคริสต์ศาสนสถาน รูปทรงของซุ้มมาจากลักษณะการก่อสร้างซุ้มชิโบเรียมหรือศาลาชิโบเรียมซึ่งเป็นซุ้มหินเหนือแท่นบูชาที่ใช้กันมาก่อนหน้านั้นในวัดบางวัดในอิตาลี แต่งานออกแบบของแบร์นินีต่างออกไปจากซุ้มชิโบเรียมบ้างตรงที่แบร์นินีนำเอาลักษณะบางอย่างของการสร้างแท่นตั้งศพ (catafalque) เข้ามาผสมกับการออกแบบซุ้มชิโบเรียม และเพดานของซุ้มมีลักษณะคล้ายเพดานที่ทำด้วยผ้า เช่นเดียวกับพิดานศักดิ์ที่ใช้ปกป้องพระเศียรของพระสันตะปาปาในโอกาสวันศักดิ์สิทธิ์ แต่เพดานของซุ้มเซนต์ปีเตอร์ทำด้วยวัสดุอื่นแทนที่
การก่อสร้างและตกแต่งทำโดยแบร์นินีและเพื่อนร่วมงานอีกหลายคนที่รวมทั้งฟรานเซสโก บอโรมินิผู้ช่วยออกแบบโครงสร้างและสเตฟาโน มาเดอร์โน (Stefano Maderno), ฟรองซัวส์ ดูเควนอย (François Duquesnoy), อันเดรอา โบลจิ, จูลิอาโน ฟิเนลลิ และลุยจิ แบร์นินี
ลักษณะ
ซุ้มเซนต์ปีเตอร์เป็นซุ้มลอยที่ตั้งอยู่เหนือแท่นยกสูงที่ตั้งอยู่เหนือที่ตั้งแท่นบูชาเอกของมหาวิหารเซนต์ปีเตอร์ที่เชื่อกันว่าตั้งอยู่เหนือจุดที่เป็นที่ฝังพระศพของนักบุญปีเตอร์ ตัวซุ้มสร้างด้วยสัมริดบนเสาสี่เสา แต่ละเสาตั้งอยู่บนฐานหินอ่อนสูง
เสาสี่เสาแต่ละเส่สูง 20 เมตรมีลักษณะบิดเป็นเกลียวที่เรียกว่าเสาโซโลมอน (solomonic column) ที่ออกแบบตามรูปร่างของเสาที่เชื่อกันว่าเป็นเสาที่นำมาจากวัดแห่งเยรุซาเล็ม ที่ใช้เป็นซุ้มชิโบเรียมของมหาวิหารเซนต์ปีเตอร์เก่า (Old St. Peter's Basilica) ลำเสาแต่ละเสาหล่อเป็นสามช่วง แต่ละเสาตอนบนตกแต่งด้วยช่อลอเรลซึ่งเป็นสัญลักษณ์ของกวีนิพนธ์ ซึ่งเป็นสิ่งที่สมเด็จพระสันตะปาปาเออร์บันที่ 8 โปรด และเป็นสัญลักษณ์ของของความเป็นวีรบุรุษของโลกในสมัยโบราณ จิ้งเหลนที่เกาะอยู่ตามเถาไม้เป็นสัญลักษณ์ของการเกิดใหม่และการแสวงหาพระเจ้า ผึ้งเป็นสัญลักษณ์ของตระกูลบาร์แบรินิซึ่งเป็นตระกูลเกิดของพระสันตะปาปา
เหนือเสาสี่เสาเป็นบัวรอบที่เอนเล็กน้อยไปทางข้างในตามแบบบาโรก เหนือบัวขึ้นไปเป็นโค้งม้วนสี่ม้วนที่โค้งขึ้นไปจรดรับบัวตอนบนที่มีขนาดเล็กกว่าระดับล่าง เหนือบัวขึ้นไปบนยอดซุ้มเป็นลูกโลกประดับกางเขน บนมุมสี่มุมเหนือเสาบนฐานบัวต่ำลงมาจากลูกโลกเป็นเทวดาสี่องค์ที่ดูเหมือนเป็นจุดจบของโค้งม้วนสี่ม้วนที่กล่าว เทวดาเป็นฝีมือของแบร์นินีเอง จากบัวลงมาตกแต่งเป็นเชิงเว้าหยักมีพู่ห้อยที่คล้ายกับการตกแต่งพิดานศักดิ์ของพระสันตะปาปาที่ทำด้วยผ้า
ซุ้มเซนต์ปีเตอร์ตั้งเป็นจุดเด่นอยู่กลางมหาวิหารภายใต้โดม แม้ว่าจะเป็นสิ่งก่อสร้างขนาดใหญ่แต่ก็มีประสิทธิภาพในการเชื่อมระหว่างตัวสิ่งก่อสร้างที่มีขนาดมหึมา กับแท่นบูชาของพระสันตะปาปาที่มีขนาดปกติ และการกระทำพิธีโดยพระสันตะปาปาและผู้ร่วมทำพิธีอื่นๆ ที่รวมไปถึงผู้อยู่ภายในบริเวณช่องทางเดินกลางของมหาวิหาที่มาเข้าร่วมพิธี การสร้างเป็นซุ้มโปร่งทำให้ไม่เป็นสิ่งที่กีดขวางทัศนมิติของผู้ที่ผู้อยู่ตรงช่องทางเดินกลางที่มองไปยังกลุ่มประติมากรรมที่อยู่เลยลึกเข้าไปจากซุ้มที่สร้างโดยแบร์นินีเพื่อตั้ง “บัลลังก์เซนต์ปีเตอร์” (cathedra petri)
สัมริดที่ใช้สร้างซุ้มเซนต์ปีเตอร์นำมาจากเพดานทางเข้าของตึกแพนธีอันที่ทำให้ปาสคิโน (Pasquino) ชาวโรมกล่าวเสียดสีว่า “สิ่งใดที่บาร์บาเรียนไม่ได้ทำลาย, บาร์แบรินิก็ทำลาย” (Quod non fecerunt barbari, fecerunt Barberini) แต่นักวิชาการอย่างน้อยก็คนหนึ่งกล่าวว่าสัมริด 90% ของตึกแพนธิออนนำไปใช้ในการสร้างปืนใหญ่ก่อนหน้านั้นแล้ว และสัมริดที่ใช้ในการสร้างซุ้มเซนต์ปีเตอร์มาจากซุ้มเซนต์ปีเตอร์เวนิส.
วันดาร์วิน
วันดาร์วิน (Darwin Day) เป็นวันที่ฉลองเพื่อระลึกถึงชาลส์ ดาร์วิน เนื่องในโอกาสวันคล้ายวันเกิดของเขาเมื่อวันที่ 12 กุมภาพันธ์ พ.ศ.​ 2352 วันถูกใช้เพื่อเน้นผลงานด้านวิทยาศาสตร์ของดาร์วิน และเพื่อส่งเสริมวิทยาศาสตร์โดยทั่วไป มีการเฉลิมฉลองวันดาร์วินไปทั่วโลก
อาดิดาส
อาดิดาส (Adidas, ; เขียนในรูปแบบ ɑdidɑs ตั้งแต่ ค.ศ. 1949 ) เป็นบริษัทข้ามชาติเยอรมัน สำนักงานใหญ่ตั้งอยู่ในแฮร์ทโซเกินเอารัค เยอรมนี เป็นผู้ออกแบบและผลิตรองเท้า, เสื้อผ้าและเครื่องประดับ อาดิดาสเป็นผู้ผลิตชุดกีฬาที่ใหญ่ที่สุดในยุโรปและเป็นอันดับที่สองในโลก รองจากไนกี้ อาดิดาสเป็นบริษัทโฮลดิ้งของอาดิดาสกรุป ซึ่งประกอบด้วย บริษัทผลิตชุดกีฬา รีบอค, ร้อยละ 8.33 ของสโมสรฟุตบอลเยอรมัน ไบเอิร์นมิวนิก และ รันแทสติก บริษัทเทคโนโลยีการออกกำลังกายสัญชาติออสเตรีย รายรับของอาดิดาสในปี ค.ศ. 2018 อยู่ที่ 21.915 พันล้านยูโร
บริษัทเริ่มต้นโดยอดอล์ฟ ดาสลาร์ ในบ้านแม่ของเขา ในปี ค.ศ. 1924 ต่อมาพี่ชายของเขา รูดอล์ฟ เข้าร่วมและก่อตั้งโรงงานในชื่อ ดาสลาร์บราเทอร์สชูแฟกทอรี ดาสลาร์ช่วยพัฒนารองเท้าวิ่งที่มีหนามแหลม สำหรับการแข่งขันกีฬาหลายประเภท ต่อมา เขาเปลี่ยนจากรองเท้าหนามโลหะหนักในรุ่นก่อน ๆ มาใช้ผ้าใบและยาง เพื่อเพิ่มคุณภาพของรองเท้ากีฬาที่มีหนามแหลม ดาสลาร์โน้มน้าวให้นักวิ่งชาวสหรัฐ เจสซี โอเวนส์ ใช้รองเท้าวิ่งที่มีหนามแหลมที่ทำด้วยมือของเขาใน โอลิมปิกฤดูร้อน 1936 ต่อมา หลังจากความสัมพันธ์ระหว่างพี่น้องพังทลายลงในปี ค.ศ. 1949 อดอล์ฟก่อตั้งอาดิดาส และรูดอล์ฟก่อตั้ง พูมา ซึ่งกลายเป็นคู่แข่งทางธุรกิจของอาดิดาส
ประวัติ
Adolf หรือ Adi Dassler เริ่มผลิตรองเท้ากีฬาของเขาเองหลังจากกลับมาจากสงครามโลกครั้งที่หนึ่ง และพี่ของเขา Rudolf (Rudi) Dassler ร่วมทำธุรกิจในนาม Dassler Schuhfabrik (Dassler Brothers Shoe Factory) ซึ่งสามารถขายรองเท้าได้ 200,000 คู่ ต่อปีก่อนสงครามโลกครั้งที่ 2
แต่แล้วพี่น้องทั้งคู่ได้แยกจากกันในปี ค.ศ. 1948 โดย Rudolf ก็หันไปสร้างแบรนด์ Puma ส่วน Adolf ทำแบรนด์ Adidas แต่เมื่อ Adolf เสียชีวิต ธุรกิจตกอยู่ในมือของลูกชายซึ่งย่ำแย่ลง Bernard Tapie ก็ซื้อกิจการไป แต่เมื่อ Tapie ไม่สามารถจ่ายดอกเบี้ยจากการกู้เงินมาซื้อ อาดิดาส จึงคืนให้กับธนาคารเครดิตลีอองส์ ธนาคารแปลงหนี้เป็นหุ้น แล้วขายหุ้นให้กับ Robert Louis- Dreyfus เมื่อปี ค.ศ. 1993 ในราคา 4.485 พันล้านฟรังก์ ซึ่งสูงกว่าหนี้ที่ Tapie กู้จากแบงค์มา 2.85 พันล้านฟรังก์ Tapie จึงฟ้องธนาคารในเวลาต่อมา
ในปี ค.ศ. 1997 อาดิดาส เริ่มขยายกิจการ โดยการรวมบริษัท โซโลมอน กรุ๊ป ซึ่งเชี่ยวชาญในการผลิตชุดสกี และเปลี่ยนชื่อเป็น อาดิดาส โซโลมอน เอจี ต่อมารวมกิจการกับ Taylermade Golf Group และ Maxfli เพื่อแข่งขันทางการค้ากับ ไนกี้ กอล์ฟ
นอกจากนี้แล้ว อาดิดาสยังเป็นผู้ผลิตลูกฟุตบอลให้กับการแข่งขันฟุตบอลโลกรอบสุดท้ายทุกนัดด้วย โดยเริ่มตั้งแต่ฟุตบอลโลก 1970 ที่เม็กซิโกเป็นเจ้าภาพ จากเดิมที่จะเป็นผลิตภัณฑ์ภายในประเทศของเจ้าภาพ
สัญลักษณ์
สัญลักษณ์ของอาดิดาสที่ใช้ในปัจจุบัน เป็นรูปแถบ 3 แถบ ซึ่งสัญลักษณ์ดังกล่าว อาดิดาสก็ไม่ได้ออกแบบเอง แต่ไปขอซื้อมาจากบริษัทผลิตอุปกรณ์กีฬาสัญชาติฟินแลนด์ชื่อ คารฮู สปอร์ทส (Karhu Sports)
รายชื่อนายกรัฐมนตรีเยอรมนี
บุคคลที่ดำรงตำแหน่งยาวนานที่สุดได้แก่ อ็อทโท ฟ็อน บิสมาร์ค ครองตำแหน่งยาวนานถึง 22 ปี 364 วัน บุคลที่ดำรงตำแหน่งสั้นที่สุดได้แก่ โยเซ็ฟ เกิบเบิลส์ ครองตำแหน่งเพียงหนึ่งวัน บุคคลที่ถึงแก่อสัญกรรมขณะครองตำแหน่งมีสองคนได้แก่ อดอล์ฟ ฮิตเลอร์ และโยเซ็ฟ เกิบเบิลส์ ทั้งคู่อสัญกรรมจากการฆ่าตัวตาย
ในประเทศเยอรมนีตะวันออก หัวหน้ารัฐบาลไม่ได้ใช้ชื่อตำแหน่งว่านายกรัฐมนตรี (Kanzler) แต่ใช้ชื่อตำแหน่งว่า ประธานสภารัฐมนตรี (Vorsitzender des Ministerrats) ดังนั้น รายนามหัวหน้ารัฐบาลเยอรมนีตะวันออกจึงไม่รวมอยู่ในบทความนี้
นายกรัฐมนตรีไรช์ (ยุคจักรวรรดิ; ค.ศ. 1871–1918)
พรรคการเมือง
นายกรัฐมนตรีไรช์ (ยุคปฏิวัติ; ค.ศ. 1919)
พรรคการเมือง
นายกรัฐมนตรีไรช์ (ยุคสาธารณรัฐไวมาร์; ค.ศ. 1919–1933)
พรรคการเมือง
นายกรัฐมนตรีไรช์ (ยุคนาซี; ค.ศ. 1933–1945)
พรรคการเมือง
นายกรัฐมนตรีสหพันธ์ (ยุคสหพันธ์สาธารณรัฐ; ค.ศ. 1949–ปัจจุบัน)
พรรคการเมือง
เมด อิน ไทยแลนด์ (แก้ความกำกวม)
เมด อิน ไทยแลนด์ (Made in Thailand แปลว่าผลิตในประเทศไทย) อาจหมายถึง
เทอร์มิเนเตอร์ กำเนิดสงครามคนเหล็ก
เทอร์มิเนเตอร์ กำเนิดสงครามคนเหล็ก (Terminator: The Sarah Connor Chronicles หรือ TSCC) เป็นละครชุดที่ขยายเรื่องราวต่อจาก Terminator 2: Judgment Day (คนเหล็ก ภาค 2) ออกฉายในปี พ.ศ. 2551-พ.ศ. 2552 นำแสดงโดย ลีนา เฮียดี, โธมัส เดคเคอร์ และ ซัมเมอร์ เกลา